দুবাইয়ের আল গুরাইর সেন্টারে শেখ মোহাম্মদ বিন রাশেদ সেন্টার ফর ইসলামিক কালচার ও দুবাই ওয়াকফের আয়োজনে প্রথমবারের মতো মাল্টিকালচারাল ইভেন্ট ২০১৮ হল। এর উদ্বোধন করেন দুবাই সরকারের ঊর্ধ্বতন কর্মকর্তা ড. মোহাম্মদ ইয়াদা আল কোবাইসি। বিশ্বের ৩৫টি ভাষাভাষীর স্টল এতে নিজেদের ভাষা ও সংস্কৃতি তুলে ধরে। বাংলাদেশের স্টলের সহযোগিতায় ছিল সংহতি সাহিত্য পরিষদ। বিশ্বের একমাত্র রক্তে অর্জিত ভাষা হিসেবে বাংলা এখানেও পেয়েছে মর্যাদা আর আগত দর্শক সুনাম করেছেন। এমনটি জানান দূতাবাসের কর্মকর্তা শহিদ উল্লাহ। নিজেদের দায়িত্ব সারতে পারায় বাংলাদেশি স্টলের আয়োজকরাও খুশি। এমন ধারা আগামীতেও অব্যাহত রাখবেন বলে জানিয়েছেন তারা।